明德舞（後周宗廟樂舞辭。太祖廟堂）
作者：田敏
朝代：唐

paragraphs: 《五代會要》七《廟樂》曰：「太祖聖神齒數肅文武孝皇帝廟室酌獻舞《明德之舞》，登歌樂章一首，太常卿田敏撰。
（參《舊五代史》一四四《樂志》）」惟彼岐陽，德大流光。
載造周室，澤及遐荒。
於鑠聖祖，上帝是皇。
迺聖迺神，知微知章。
新廟弈弈，豐年穰穰。
取彼血膋，以往烝嘗。
黍稷惟聲，籩豆大房。
工祝致告，受福無疆。
（《樂府詩集》十二《郊廟歌辭》）（《全唐詩》卷十六《郊廟歌辭》收入，不署作者。
）。